dh-unibe/image-text_koenigsfelden-charters-post-1500 huggingface dataset:
Wir, der schulthessz und rätt zu Waldszhuͦt, tuͦnt kunt, das an hùt, datum disz brieffs, do wir in unserm rät gesessen, ✳ fùr uns komen
sind der erwirdigen und geistlichen frowen, der aͤpptissin und conventz des gotzhus zu Kùngsfelden, unser gnedigen frowen, erber botschafft, ✳
namlich Rùdolff Nieszly, ir hoffmeister, und liessz vor uns lesen einen gantzen, gerechten, unargwenigen berment brieff mit des durlùchtigen fùrsten und hrrnˀ, hrrnˀ Sigmunds, hertzog zu Oͤsterich ꝫcꝭ, unsers gneͣdigen hrrnˀ, uffgetruktem insigel vˀsigelt. und stünd von wort
zu wort als heͣrnach geschriben stat: wir, Sigmunde, von gottes gnaden hertzog zu Òsterich, zu Styr, zu Kernden und zu Krain,
gràff zu Tirol ꝫcꝭ, erbieten den edeln und unnsnˀ lieben getrùwen, allen unsnˀ graven, fryen lantvoͤgten, rittnˀ und knechten, voͤgten
schulthnˀ, burgermeistern, richtˀn, reͣtten und gemeinden und allen andˀn unsˀn undertanen und getrùwen, den diser unser brieff fùrbracht
wirt unser gnad und alles guͦt. als die ersam und geistlichen, unser liebe, andechtige, die aͤpptessin und der convent zu Kùngsfelden, im Ergoͤwe gelegen, unser stifft, im Elsass und andern enden nach ir notturfft ir win, getreyde, zinsz und anders haben und zuͦ dem benanten irem closter füren, ouch
sust zumanigen zitten im jar ander ir sachen allenthalben zu hanndlen und zu schaffen haben, das wir derselben aͤpptissin und irs convents amptlùt
und eigen botten mit andnˀ iren knechten, pferden, wagen und irer fuͤrender habe unser guͦt sicherheit und geleit gegeben haben und gebent ouch wiszsentlich mit dem brieff ùberal in unsˀn landen und gebieten solh̄ ir hab und guͦt heimzubringen, ouch sunst ir sach zu hanndlen und zu schaffen nach ir notturfft, als offt das zu schulden kumpt. da von enpfelhen wir ùch allen und yedem in sunderheit, das ir solich unser geleit steͣt
haltend und dawider nicht tuͦnd, nach das jeman zu tuͦnd gestattend in deheni wise. das ist unsˀ meynung. geben zu Friburg im Briszgoͤwe
an sant Martins tag nach Cristi gepùrt im vierzehenhundert und dem achtundfùnfftzgosten jare. und wanne wir, vorgēnt₎ schulthessz
und reͣt, den gemelten brieff gesehen und eigentlich gehoͤrt haben verlesen, wie der von wort zu wort lùtet, so haben wir von bette wegen der vorgenanten unsˀ gnedigen frowen von Kùnsfelden hoffmeistˀ unsˀ stat gemein insigel, doch uns, unsˀn nachkomen und gemeiner stat Waldszhuͦt unschedlich, offenlich lassen hencken an disen brieff und vidimus, der geben ist uff samstag nach sant Dorotheetag nach der gepurt Cristi, unsˀs hrrnˀ,
gezalt tusent vierhundert fùnfftzig und nùn jare. ✳
Nͦ✳ 72 ✳
Kgsf. 7065
Königsf. 705
vidimus des gleitz von unsmˀ gnediḡ
hnˀ hertzog Sigmundn̄ ꝫcꝭ
K ✳ T ✳ 114 ✳ a b ✳
in allen iren land₎ gericht
und gepiett₎ ✳ ir lùt und guͦtt ✳
Staatsarchiv
AARGAU
459
vidiꝰ̄